b'\n_START_ARTICLE_\nHotel in kongresni center Mons\n_START_PARAGRAPH_\nHotel in kongresni center Mons je prvi design hotel v Sloveniji, ki ga je zasnoval arhitekt Boris Podrecca. Svoja vrata je odprl leta 2004. Hotel stoji na gri\xc4\x8du sredi zelenja, obdan z gozdom in zelenjem, a je vseeno v neposredni bli\xc5\xbeini urbanega centra Ljubljane, zato so ga ozna\xc4\x8dili s sloganom\xc2\xa0\xc2\xbbV objemu narave\xc2\xab.\n_START_SECTION_\nPonudba\n_START_PARAGRAPH_\nHotelska ponudba_NEWLINE_Hotel, \xc4\x8dlan zveze Marriott International, v katerem prevladujejo poslovni gostje, ponuja 110 sob ter \xc5\xa1tiri suite, kakor tudi dve restavraciji - \xc3\xa0 la carte Atrium, ter samopostre\xc5\xbeno restavracijo Polna skleda, ki ponujata lokalno in mednarodno kuhinjo._NEWLINE_Med dodatno hotelsko ponudbo so fitnes, savna, biljardna soba, brezpla\xc4\x8den brez\xc5\xbei\xc4\x8dni dostop do interneta, sobni sefi, prostorno in brezpla\xc4\x8dno parkiri\xc5\xa1\xc4\x8de, itd._NEWLINE_Hotel se je leta 2014 pridru\xc5\xbeil verigi Starwood Hotels & Resorts Worldwide, in sicer v kategorijo Four Points by Sheraton, s tem je pridobil tudi novo ime Fourpoints by Sheraton Ljubljana Mons. Hotel je edini \xc4\x8dlan te verige v Sloveniji._NEWLINE_Kongresna ponudba_NEWLINE_Hotel Mons, \xc4\x8dlan mednarodne zveze ICCA, svojim gostom ponuja tudi ve\xc4\x8d kongresnih dvoran za izvedbo vseh vrst seminarjev, kongresov, poslovnih sestankov ... Poslovnim gostom je na voljo \xc5\xa1est kongresnih dvoran in tri sejne sobe, opremljnih z vso potrebno tehni\xc4\x8dno opremo. V pritli\xc4\x8dju se nahajajo dvorane, ki so jih poimenovali po znanih slovenskih arhitektih (Ple\xc4\x8dnik, Vurnik, Fabiani, \xc5\xa0ubic). Dvorane so zasnovane tako, da se lahko poljubno pregrajujejo in tako sprejmejo do 900 udele\xc5\xbeencev. V spodnji eta\xc5\xbei hotela se nahajata \xc5\xa1e dve sejni sobi (Grafika in Risba) in ena ve\xc4\x8dnamenska dvorana Ravnikar.\n_START_SECTION_\nZanimivosti\n_START_PARAGRAPH_\nPosebnost hotela je vise\xc4\x8de nihalo, ki se nahaja v avli in se dviga se do vrha hotela. Vise\xc4\x8de nihalo je tako dinami\xc4\x8dna kot stati\xc4\x8dna skulptura, ki jo dolo\xc4\x8da \xc4\x8das, zato je \xc4\x8dasovna skulptura. Avtor nihala je kipar Karl Schlamminger, ki se ukvarja s transformacijo osnovnih geometrijskih oblik in iskanja njihovih pomenov.'